এবার অসমে শুরু হতে চলেছে SR, বিজ্ঞপ্তি জারি কমিশনের

ওয়েবডেস্ক- এবার অসমে (Assam) শুরু হতে চলেছে এসআইআর (SIR)। সোমবার কমিশনের (Election Commission) তরফে এক বিজ্ঞপ্তি জারি এই কথা জানানো হয়েছে। তবে খাতায় কলমে এর নাম ‘এস আর’ (SR)বিশেষ সংশোধন (Special Revision) হলেও বাকি রাজ্যের SIR-এর মতোই এর কাজ। একই পদ্ধতি মেনে এই রাজ্যে হবে ভোটার তালিকা সংশোধন।

সোমবার কমিশনের তরফে যে বিজ্ঞপ্তি জারি করে জানানো হয়েছে, ১৮ নভেম্বর থেকে ২১ নভেম্বর পর্যন্ত নির্বাচন কর্মীদের প্রশিক্ষণ দেওয়া হবে। ২২ নভেম্বর থেকে ২০ ডিসেম্বর পর্যন্ত বাড়ি বাড়ি যাবেন বিএলও’ রা। খসড়া ভোটার তালিকা প্রকাশ ২৭ ডিসেম্বর। অভিযোগ জানানোর সময় ২৭ ডিসেম্বর থেকে ২২ জানুয়ারি ২০২৬। চূড়ান্ত ভোটার তালিকার প্রকাশ ১০ ফেব্রুয়ারি। তবে কমিশনের তরফে জানানো হয়েছে। এস-আর-এ ডি ভোটার বা ডাউট ফুল ভোটারদের নাম ঠিকানা পরিবর্তন করা হবে না। ভোটার তালিকা থেকে ফরেনার্স ট্রাইব্যুনাল বা সংশ্লিষ্ট কোনও আদালতে নির্দেশিকা ছাড়া এই নাম ডিলিট করা হবে না।

আরও পড়ুন- অপারেশন সিঁদুর শুধুমাত্র ‘ট্রেলার ছিল’, পাকিস্তানকে হুঁশিয়ারি সেনাপ্রধানের

প্রসঙ্গত, গত ২৭ অক্টোবর ১২ রাজ্যে ও কেন্দ্রশাসিত অঞ্চলে এসআইআর-ঘোষণা করে নির্বাচন কমিশন। সেই সময় বাদ রাখা হয়েছিল অসমকে। মুখ্য নির্বাচন কমিশনার জ্ঞানেশ কুমার জানিয়েছিলেন, সুপ্রিম কোর্টে নজরদারিতে অসমে এনআরসি প্রায় শেষ পর্যায়ে। উত্তর-পূর্বের রাজ্যের নিজস্ব নিয়ম রয়েছে। তাই এখন এসআইআর থেকে অসমকে বাদ রাখা হয়েছে। তবে অসমে এসআইআর হবে। পৃথক নির্দেশিকা জারি করে, সেই দিনক্ষণ জানানো হবে।

দেখুন আরও খবর-